Roli i mësimit në distancë dhe sfidat e arsimit gjatë pandemisë në Kosovë
Qendra e Kosovës për Mësimin në Distancë ofron trajnime të mësimit online për mësimdhënësit dhe identifikon nxënësit që nuk kanë qasje në mësimin dixhital 
Në vitin 2018, pasi mbaroi studimet për Master në Shtetet e Bashkuara, Antigona Uka u kthye nga Amerika në Kosovë me disa projekte për zhvillimin e mësimit online. një organizatë e themeluar nga ajo ndihmoi sistemin e arsimit në Kosovë, veçanërisht gjatë periudhës sfiduese të pandemisë COVID-19, përmes trajnimeve për mësimdhënës dhe identifikimin e nxënësve që nuk kanë qasje në mësimin në distancë. Antigona Uka u njoh për herë të parë me mësimin në distancë gjatë studimeve në Universitetin “West Liberty” të Virxhinias Perëndimore. Pas diplomimit më 2018, ajo vendosi që përvojën e fituar në Shtetet e Bashkuara ta praktikojë në Kosovë. Zonja Uka thotë se vendimi për t’u kthyer nuk ishte aspak i vështirë. thotë ajo. Për të realizuar idenë e saj, zonja Uka themeloi “Qendrën për Mësim në Distancë“. Në atë kohë mësimi online ishte një alternativë e panjohur për Kosovën. Por, dy vite pas krijimit të kësaj organizate, Kosova u përball me pandeminë COVID-19, një periudhë sfiduese për mësimdhënien. Shkollat në Kosovë u mbyllën shpesh, oraret u shkurtuan dhe mësimi filloi të jepej në distancë përmes emisioneve televizive dhe platformave të ndryshme interaktive. thotë ajo. Mungesa e burimeve të duhura për mësim në distancë bëri që fëmijët të humbasin shumë gjatë periudhës së pandemisë, thotë zonja Uka. Aktualisht Qendra e Kosovës për Mësim në Distancë ofron trajnime të mësimit dixhital për mësimdhënësit, si dheidentifikon nxënësit që nuk kanë qasje në teknologji për pjesëmarrje në mësimin dixhital. Zonja Uka thotë se nëse më shumë profesionistë të rinj që ndodhen jashtë Kosovës kthehen në vendlindje me projekte në fusha të ndryshme, sfidat e shumta të shoqërisë do të tejkaloheshin më lehtë. përfundon ajo. Zonja Uka i bëri këto komente gjatë një vizite në Shtetet e Bashkuara të Amerikës, ku mori pjesë në Konferencën Vjetore të Mësimit Dixhital të mbajtur në Austin të Teksasit. Ajo thotë se ngjarje si kjo nxjerrin në pah rolin e aftësive dixhitale. Vizioni i “Qendrës së Kosovës për Mësim në Distancë“ është që një ditë vendi të ketë një shkollë virtuale që do të mundësonte mësimin e kombinuar në klasë dhe në distancë.